21/11/2022 | Administración LocalMunicipal
Santiago de Compostela
Secretaría Xeral
Anuncio modificación delegacións (na Concellaría de Centros Socioculturais)

O 14 de novembro de 2022 o alcalde ditou o seguinte decreto: “Os centros socioculturais foron os equipamentos municipais que se viron afectados de xeito máis grave no seu funcionamento pola pandemia da covid-19, resentíndose de maneira moi relevante na súa actividade. Conscientes do valor que os centros socioculturais teñen para o tecido social dos barrios e parroquias, é necesario darlles un pulo que reactive a súa actividade e, para ese fin considérase que é fundamental incrementar a súa coordinación coa actividade cultural do Concello. En exercicio da competencia que me outorga o artigo 124 da Lei 7/85, de 2 de abril, Reguladora das bases do réxime local e 31 e seguintes do Regulamento orgánico de goberno e administración do Concello de Santiago de Compostela (BOP do 6 de marzo de 2012). Primeiro. Nomear Delegada desta Alcaldía, coas facultades de dirección e xestión dos servizos que se sinalan, á concelleira que se nomea: CONCELLARÍA DE CENTROS SOCIOCULTURAIS, a dona Maria Erica Miguez Krawczyk, con competencias na rede de centros socioculturais. Queda sen efecto a delegación efectuada o 17 de xuño de 2019 para esa mesma materia. Segundo. A delegación da Alcaldía inclúe, de acordo co previsto no artigo 124 da Lei 7/85, de 2 de abril, reguladora das bases de réxime local, as seguintes competencias: - Coordinar a actividade e funcionamento dos centros socioculturais e dirixir inspeccionar e impulsar os centros socioculturais situados na zona urbana. - Autorizar as actuacións e os gastos e pagamentos correspondentes dentro dos límites que estableza a Xunta de Goberno Local e as Bases de Execución do Orzamento. - Organizar o funcionamento ordinario dos departamentos para acadar a optimización dos recursos materiais e humanos de acordo co establecido na relación de postos de traballo e na normativa aplicable. - Propoñer a definición dos procesos de selección e dotación de persoal incluído no ámbito de responsabilidade da concellaría. - Dirixir os actos ordinarios de trámite administrativo, ordenar a tramitación de expedientes e formular as propostas que corresponda resolver a calquera dos órganos do goberno municipais. - A concelleira terá delegación de sinatura para as competencias recollidas nos epígrafes anteriores, podendo ditar os actos administrativos correspondentes, debendo dar conta á primeira Xunta de Goberno que se celebre de todas as resolucións asinadas, así como para os acordos e convenios que correspondan á súa área con outras instancias ou entidades, logo da aprobación pola Xunta de Goberno Local cando non estea incluído nas súas competencias. A sinatura dos actos derivados de competencias non delegadas será efectuada polo Alcalde. - Delégase a facultade de representación desta Alcaldía para a petición, tramitación e aceptación de subvencións convocadas por persoas xurídicas públicas ou privadas. Esta delegación non afecta ás competencias que nesta materia poidan estar atribuídas á Xunta de Goberno Local ou a outros órganos municipais. - Delégase así mesmo a competencia da potestade sancionadora que poida corresponder a esta Alcaldía dentro do ámbito material das súas competencias. A delegación de competencias comprenderá a facultade de resolver os recursos de reposición contra os actos ditados polo órgano delegado. Terceiro. Desta resolución, que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do Regulamento de organización, funcionamento e réxime xurídico das Entidades Locais, aprobado polo Real Decreto 2568/1986, do 28 de novembro.” Santiago de Compostela, 15 de novembro de 2022. O alcalde, Xosé A. Sánchez Bugallo.